**Institut d'études politiques de Paris,** gjerne kjent som **Sciences Po Paris** eller bare **Sciences Po,** er en *grande école* og *grande establissement* i Paris, Frankrike*.* Sciences Po underviser og driver forskning innen statsvitenskap, samfunnsøkonomi, sosiologi, jus og historie. 

Universitetet har en svært lav opptaksprosent, og er i Frankrike kjent som en eliteinstitusjon står sentralt i å utdanne franske samfunnstopper i offentlig sektor, næringsliv og media. Sciences Po har utdannet Norges statsminister Jonas Gahr Støre.

Sciences Po ble grunnlagt i 1872 av sosiologen Émile Boutmy som *École libre des sciences politiques,* som en høyere utdanningsinstitusjon for franske embedspersoner. Det fikk etterhvert en prominent rolle som utdanningsinstitusjon for det voksende embedsverket under Den tredje til femte franske republikk. Senere utvidet studietilbudet utover det originale curriculumet bestående av statsvitenskap og historie for å gi et mer relevant studietilbud for studenter som ønsket seg til privat sektor. 80% av studenter fra Sciences Po søker seg i dag til næringslivet.

Sciences Po er regnet som et av frankrikes fremste universiteter. I 2022 rangeres det fremst i Europa samt nummer to i verden for statsvitenskap, og får en 242. plass generelt blant verdens universiteter.

Historie
--------

Universitetet ble grunnlagt i 1872 av en gruppe prominente intellektuelle ledet av sosiologen Émile Boutmy som *École libre des sciences politiques*. Tradisjonelt skulle studiene føre til den såkalte *concours* (opptaksprøve) for de viktigste forvaltningshøyskolene i Frankrike (særlig École nationale d'administration (ENA). Senere finnes imidlertid en rekke andre studieretninger, alle innenfor samfunnsvitenskap.

Ulike campus
------------

Universitetet har hovedsete i Paris, men totalt syv campus i ulike byer tilhører skolen. Det er hovedsakelig kun master som undervises ved campus Paris. På bachelornivå har en istedenfor undervisning ved enten Reims, Poitier, Menton, Nancy, Dijon eller Le Havre. De ulike byene har samme akademiske program, men fokus på ulike verdensregioner. Så langt har skolen ambisjoner om å kutte all bachelorundervisning i Paris og heller videreutvikle den nest største campusen i Reims.

Referanser
----------

1. 1 2  «Sciences Po». *Top Universities* **(engelsk)**. 2021. Besøkt 6. mars 2021.
2. ↑  «L'Obs - Actualités du jour en direct». *L'Obs* **(fransk)**. 18. mars 2009. Besøkt 1. mars 2022.
3. ↑  «Sciences Po, l'école des élites». *LExpress.fr* **(fransk)**. 26. april 2021. Besøkt 1. mars 2022.
4. ↑  Lohne, Lone (23. oktober 2014). «Søvnløs på Sciences Po». *www.dn.no*. Besøkt 1. mars 2022.
5. ↑  «Klekker ut Frankrikes samfunnstopper». *www.aftenposten.no*. Besøkt 1. mars 2022.
6. ↑  «Sciences Po». *Times Higher Education (THE)* **(engelsk)**. 19. oktober 2021. Besøkt 1. mars 2022.
7. ↑  «Alumni | Sciences Po International». *www.sciencespo.fr* **(engelsk)**. 4. februar 2015. Besøkt 1. mars 2022.
8. ↑  «Disciplinary and Multidisciplinary knowledge | Sciences Po Undergraduate College». 10. februar 2017.
9. ↑  Garrigou, Alain (mars 1999). «Sciences-Po, laminoir des élites françaises». *Le Monde diplomatique* **(fransk)**. Besøkt 21. februar 2022.
10. ↑  «Sciences Po ranks 2nd nationally | Sciences Po Research». *www.sciencespo.fr* **(engelsk)**. 19. september 2019. Besøkt 1. mars 2022.
11. ↑  «Sciences Po». *Top Universities* **(engelsk)**. Besøkt 1. mars 2022.

Eksterne lenker
---------------

* (fr) Offisielt nettsted Rediger på Wikidata

* Mate-URL Rediger på Wikidata

* (en) Institut d'études politiques de Paris – kategori av bilder, video eller lyd på Commons Rediger på Wikidata

* (en) Institut d'études politiques de Paris – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** NKC **·** NKC
 |